Ulac ayen id-yettasen mebla laɛtab, daɣen ulac ugur ur nesɛi tifrat, yal anelmad yettmagar uguren deg unadi-ines ula d nekknti nemmuger-d kra n wuguren deg ubrid-nnteɣ maca meskud ncud ɣer yiswi-nnteɣ uguren akk ffsin. Deg tazwara nkukra abrid ɣer taddart-agi imi d win ibaɛden aṭas, rrnu ɣur-s lexṣaṣ n umeṣruf ama i wakken ad nruḥ ɣer taddart, ama ɣer tɣiwant. Ugur nniḍen nufa-d kra n yemselɣuyen imi ugin d-nsekles ṣṣut-nsen acku ur umin ara belli iswi-nnteɣ d leqraya maci dayen nniḍen. Dayen i ten-yeǧǧan ugaden ur d arrin ara ɣef isteqsiyen, nebɣa. Ugur nniḍen d aṭan agi i d yennulfan "Covid.19" aṭan n kuruna imi ur nezmir ara nettruḥu ɣer taddart yal tikkelt acku aṭan-agi d win yettenṭaḍen s waṭas gar yemdanen, ɣef waya imdanen ttnejmaɛen akk ɣer yexxamen-nsen seg lxuf, ula d iɛeggalen n tidukla tadelsant ḥebsen akk leqdicat-nsen. Ula d idlisen nufa-d ugur acku tugett deg-sen ur sɛin ara isallen i nebɣa 8-Iswi n unadi